**Ministru kabineta noteikumu projekta “Grozījumi Ministru kabineta 2009.gada 10.marta noteikumos Nr.225 “Noteikumi par Iedzīvotāju reģistra pirmuzskaites veidlapas paraugu un tās aizpildīšanas kārtību”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2015.gada 8.oktobra likums “Grozījumi Dzīvesvietas deklarēšanas likumā”.2015.gada 17.decembra likums “Grozījumi Iedzīvotāju reģistra likumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 8.oktobra likumā “Grozījumi Dzīvesvietas deklarēšanas likumā” (2.pants) paredzēts, ja persona ir iesniegusi iesniegumu uzturēšanās atļaujas, reģistrācijas apliecības vai pastāvīgās uzturēšanās apliecības pieprasīšanai vai tās tiesiskā statusa noteikšanai un šajā iesniegumā norādītā informācija satur deklarācijā nepieciešamās ziņas, tā ir uzskatāma par deklarāciju. Līdz ar to ar Ministru kabineta 2009.gada 20.oktobra noteikumiem Nr.1194 “Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību” apstiprināto dzīvesvietas deklarācijas veidlapu turpmāk varēs neaizpildīt, ja minētajā iesniegumā būs norādītas visas dzīvesvietas deklarēšanai nepieciešamās ziņas.  Turpmāk iepriekš minētajos gadījumos Dzīvesvietas deklarēšanai nepieciešamās ziņas, tai skaitā tiesisko pamatu, un papildu adresi (adreses), deklarējot dzīvesvietas adresi Latvijā, Iedzīvotāju reģistrā iekļaus Pilsonības un migrācijas lietu pārvalde, aizpildot pirmuzskaites veidlapu elektroniski tiešsaistes datu pārraides režīmā.  Ievērojot minēto, precizēti Ministru kabineta 2009.gada 10.marta noteikumi Nr.225 “Noteikumi par Iedzīvotāju reģistra pirmuzskaites veidlapas paraugu un tās aizpildīšanas kārtību” (turpmāk – Noteikumi) un pirmuzskaites veidlapa papildināta ar dzīvesvietas deklarēšanai un papildu adreses (adrešu) norādīšanai nepieciešamām ziņām. Lai pirmuzskaites veidlapas aizpildītājam būtu skaidrs kādos gadījumos tiek norādīta papildu adrese (adreses), tad ir precizēts ne tikai Noteikumu 11.punkts, bet arī papildu pirmuzskaites veidlapā norādīts, ka papildu adresi (adreses) norāda, deklarējot dzīvesvietas adresi Latvijā.  Tā kā jaunais regulējums Dzīvesvietas deklarēšanas likumā stāsies spēkā 2016.gada 1.jūlijā, grozījumiem Noteikumos ir noteikts spēkā stāšanās laiks.  2015.gada 17.decembra likumā “Grozījumi Iedzīvotāju reģistra likumā” (3.pants) paredzēts, ka ar 2017.gada 1.jūliju Iedzīvotāju reģistrā iekļaus ziņas par ārzemnieka identifikācijas kodu, kas ierakstīts viņa personu apliecinošā dokumentā un Latvijas pilsonim, Latvijas nepilsonim ārvalstī piešķirto identifikācijas kodu, kas ierakstīts kompetentas iestādes izsniegtā dokumentā, kurš ļauj personai uzturēties ārvalstī.  Ievērojot minēto precizēts Noteikumu 11.punkts un papildināta pirmuzskaites veidlapa ar jaunu lauku “citas valsts piešķirtais identifikācijas kods”, nosakot, ka šo informāciju pirmuzskaites veidlapā norāda sākot ar 2017.gada 1.jūliju.  Izpildot Ministru kabineta 2014.gada 1.jūlija sēdes protokola Nr.36 57.§ 2.2.2.apakšpunktā doto uzdevumu, izstrādāts Ministru kabineta noteikumu projekts “Grozījumi Ministru kabineta 2009.gada 20.oktobra noteikumos Nr.1194 “Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību”” (tiek virzīts vienlaicīgi ar šo projektu), kurā tiek precizēts dzīvesvietas deklarācijas veidlapas tiesiskais pamats “īres līgums”, norādot to kā “rakstveida īres līgums”. Ievērojot minēto, pirmuzskaites veidlapā pie dzīvesvietas deklarēšanas tiesiskā pamata tiek norādīts “rakstveida īres līgums”. |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aptuvenais mērķgrupas (personas, par kurām pirmreizēji iekļauj ziņas Iedzīvotāju reģistrā) skaitliskais lielums, ņemot vērā 2015.gada statistikas datus - 14 668 personas.  Pilsonības un migrācijas lietu pārvalde. |
| 2. | Tiesiskā regulējuma ietekme uz tautsaimniecību un administratīvo slogu | Ziņas par citas valsts piešķirto identifikācijas kodu, kas ierakstīts personas personu apliecinošā dokumentā vai dokumentā, kurš ļauj personai uzturēties ārvalstī, kā arī ziņas par personas, kurai izsniedz uzturēšanās atļauju, reģistrācijas apliecību vai pastāvīgās uzturēšanās apliecību vai nosaka tiesisko statusu Latvijā, deklarēto dzīvesvietas adresi un papildu adresi (adresēm) Latvijā, Iedzīvotāju reģistrā tiks iekļautas vienlaicīgi ar citu pakalpojumu veikšanu (piemēram, uzturēšanās atļauju un apliecību izsniegšana, tiesiskā statusa noteikšana), tādēļ sabiedrībai un Pilsonības un migrācijas lietu pārvaldei neradīsies liels papildu administratīvais slogs.  Administratīvais slogs mērķgrupām attiecībā uz deklarētās dzīvesvietas adreses norādīšanu un iekļaušanu neradīsies, jo šobrīd tiek norādīta un Iedzīvotāju reģistrā iekļauta personas adrese kā norādītā. |
| 3. | Administratīvo izmaksu monetārs novērtējums | Personai:Tā kā persona citas valsts piešķirto identifikācijas kodu (ja tāds ir) ieraksta no iestādei uzrādītā dokumenta (kam iekļaujot ziņas par personu Iedzīvotāju reģistrā jābūt obligāti līdzi) un tas varētu aizņemt 5 sekundes, secināms, ka administratīvās izmaksas gada laikā mērķgrupai (2 934 – aptuveni piektajai daļai no 1.punktā norādītā mērķgrupas skaita varētu būt citā valstī piešķirts identifikācijas kods) būtu:C1 (citas valsts piešķirtā identifikācijas koda norādīšana pirmuzskaites veidlapā) = (atalgojums 4,47 *euro*/h x 0,001h (aptuveni 5 sek.)) x 2 934 = 13 *euro*Tāpat 2 934 personas (aptuveni piektajai daļai no 1.punktā norādītās mērķgrupas skaita) varētu norādīt papildu adresi Latvijā. Līdz ar to administratīvās izmaksas personai varētu būt:C2 (papildu adreses norādīšana pirmuzskaites veidlapā) = (atalgojums 4,47 *euro*/h x 0,08h (aptuveni 5 min)) x 2 934 = 1 049 *euro*C3 (deklarētās dzīvesvietas adreses tiesiskā pamata norādīšana pirmuzskaites veidlapā) = (atalgojums 4,47 *euro*/h x 0,001h (aptuveni 5 sek.)) x 14 668 = 66 *euro*C (personai kopā) = C1 + C2 + C3 = 1 128 *euro* Pilsonības un migrācijas lietu pārvaldei:  C1 (citas valsts piešķirtā identifikācijas koda iekļaušana Iedzīvotāju reģistrā) = (atalgojums 5,09 *euro*/h x 0,01h (aptuveni 5 sek.)) x 2 934 = 149 *euro* C2 (papildu adreses iekļaušana Iedzīvotāju reģistrā) = (atalgojums 5,09 *euro*/h x 0,08h (aptuveni 5 min)) x 2 934 = 1 195 *euro*C3 (deklarētās dzīvesvietas adreses tiesiskā pamata iekļaušana Iedzīvotāju reģistrā) = (atalgojums 5,09 *euro*/h x 0,001h (aptuveni 5 sek.)) x 14 668 = 75 *euro*C (Pilsonības un migrācijas lietu pārvaldei kopā) = C1 + C2 + C3 = 1 419 *euro* |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes mājaslapās. |
| 2. | Sabiedrības līdzdalība projekta izstrādē | Projekts 2016.gada 2.februārī ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti | Komentāri par projektu nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami. |
| 3. | Cita informācija | Nav |

Anotācijas III, IV, V sadaļa - Projekts šo jomu neskar.

Iekšlietu ministrs R.Kozlovskis

Vīza: valsts sekretāre I. Pētersone-Godmane

16.05.2016. 11:20

1 053

Stone, 67219425

kristine.stone@pmlp.gov.lv